Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: kérdéseiről szóló 16/1993. (XII. 14.) BM rendeletet
Paragraph Index: 888

1. pontot), utolsó 5 számjegye az egyéni azonosító. neve, születési ideje, lakcímadatai (lakóhelye, tartózkodási helye), telefonszáma: Ezek az adatok a közszolgálati alapnyilvántartás „SZ” és „L” betűjelű adatlapoldalának aktuális adatai. munkaköre: A munkakört a Ktv. 11. §-ának (6) bekezdése szerint, a munkaköri leírásnak megfelelően kell szerepeltetni. besorolási osztálya, besorolási fokozata: A köztisztviselő tartalékállományba helyezésekor irányadó besorolási osztályának és besorolási fokozatának megnevezése. adományozott címe: A köztisztviselő részére a Ktv. alapján adományozott cím megnevezése. legmagasabb iskolai végzettsége(i): A közszolgálati alapnyilvántartás „I” betűjelű adatlapoldalain szereplő végzettségek megnevezései az alapképzésben szerzett szakképesítés megnevezésével együtt. szakképzettsége(i): A felsőfokú szakirányú továbbképzés keretében szerzett szakképesítések (ideértve a jogi szakvizsgát és a szakorvosi, szakgyógyszerészi szakképesítéseket is), valamint az iskolarendszeren kívüli szakképzés keretei között szerzett (alap-, közép- és felsőfokú, illetve fokozatba nem sorolt) szakképesítések megnevezései. tudományos fokozata(i): A tudományos képzésre vonatkozó jogszabályok által meghatározott tudományos fokozat(ok) megnevezése(i). 2001/69. szám idegennyelv-ismerete: Az államilag elismert nyelvvizsga bizonyítvány, illetve az azzal egyenértékű okirat alapján igazolt idegennyelv-ismeret megnevezése és a vizsga szintje és típusa. havi illetménye: A havi illetmény a felmentés — tartalékállományba helyezés — időpontjában járó illetmény [alapilletmény + illetménykiegészítés + illetménypótlék(ok).]. végkielégítésének összege: A Ktv. előírásai szerint a felmentéskor megállapított összeg. tartalékállományba helyezésének időpontja: Kezdete az a dátum (év, hónap, nap), amely a tartalékállomány kezdetét jelenti. Vége az a dátum (év, hónap, nap), amikor a felmentési idő lejártával a közszolgálati jogviszony megszűnik. Határozott időre szóló kinevezés esetén az időtartam hat hónapnál rövidebb is lehet.

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes